Levytanko on erinomainen voimaharjoitteluväline, joka mahdollistaa isompien painomäärien nostamisen turvallisesti ja tehokkaasti. Levytangossa paino jakautuu tasaisesti tangolle ja liikeratojen hallinta on täten parempaa kuin esimerkiksi käsipainojen kanssa. Vapaat painot ja levytangot ovat suosittuja kuntosaleilla, sillä ne eivät ole yhtä rajoittavia kuin laitteet, ja tämän vuoksi ovat hyviä tehokkaan treenin saavuttamiseen.
Yleisimpiä levytangolla tehtäviä liikkeitä ovat muun muassa jalkakyykky, penkkipunnerrus, maastaveto, pystypunnerrus, rannekääntö ja kulmasoutu. Levytanko soveltuu siis mainiosti monipuolisen treenin tekemiseen niin aloittelijalle kuin kokeneellekin voimaharjoittelijalle. Levytangolla treenaat esimerkiksi jalka-, selkä- ja rintalihaksia tehokkaasti.